meškajúca menštruácia
Dobrý deň, už týždeň mi mešká ms. Robila som si tri tehotenské testy a všetky boli negatívne,styk som mala navyše naposledy v posledný deň poslednej menštruácie, s ochranou.Posledný mesiac som mala velké úzkosti a stres,a bolí ma  už druhý mesiac ľavá strana podbruška.Neviete, prečo by mohla meškať?
Dobrý deň,
ďakujeme za prejavenú dôveru.
Menštruačný cyklus trvá v priemere 28 dní, no u niektorých žien sa pohybuje v rozmädzí od 21 do 35 dní. Nastúpenie menštruácie o niekoľko dní neskôr ešte nemusí znamenať závažný problém. Meškanie menštruácie môže mať mnoho príčin, môže to byť prvým príznakom tehotenstva ale môže to spôsobovať aj hormonálna nerovnováha, stres, napätie, úzkosti, výkyvy hmotnosti, či vaginálna infekcia. Keď prežívate vysokú úroveň stresu a úzkosti, vaše telo uvoľňuje hormón známy ako kortizol, ktorý môže potlačiť reprodukčné hormóny. To môže viesť k anovulácii, čo znamená, že vaša menštruácia nepríde vtedy, keď by mala. Ak na sebe pozorujete výkyvy nálad, časté prepadanie stresu a panike či prehnaný strach, obráťte sa na rôzne dostupné techniky zvládania stresu (rôzne druhy cvičenia a meditácie) a zabezpečte si dostatok oddychu, aby sa vaše telo dalo do poriadku a menštruácia sa upravila. Ak sa oneskorí o 5 dní a viac, je nevyhnutné vylúčiť tehotenstvo pomocou tehotenského testu v domácom prostredí alebo vyšetrením u lekára - gynekológa, ktorý ako jediný s istotou potvrdí/vylúči tehotenstvo a zároveň zistí príčinu pretrvávajúcej bolesti v podbrušku.
Prajem pekný zvyšok dňa.
S pozdravom
Mgr. Emma Halás Haluščíková